दी तपेन्दू अर्बन बैंक ने पुनपुन में लगाया शिविर
पटना| दीतपेन्दू अर्बन कोऑपरेटिव बैंक ने मंगलवार को पुनपुन के पैमार घाट गांव के स्वारांगिनी काॅन्वेंट स्कूल के प्रांगण में वित्तीय समावेशन शिविर का आयोजन किया। शिविर का उद्घाटन भारतीय रिजर्व बैंक के बी. चौधरी ने किया। तपेन्दू बैंक के निदेशक टी घोष, कुमार चंद्र प्रकाश, मुख्य प्रबंधक एस के पालित, शिवराज सोनू, अर्जुन सिंह के अलावा स्कूल के निदेशक जनार्दन सहित प्राचार्य, शिक्षक-शिक्षिकाएं और बच्चे भी उपस्थित रहे। वित्तीय जागरुकता की कॉमिक बुक बच्चों के बीच नि:शुल्क बांटी गई। मौके पर बच्चों को बैंक खातों की महत्ता बताई गई। मौके पर प्रबुद्ध ग्रामीण भी बड़ी संख्या में उपस्थित रहे।
hin_Deva hin_Deva